Emīla Dārziņa iela (Jūrmala)
Šis raksts ir par ielu Jūrmalā. Par citām jēdziena Emīla Dārziņa iela nozīmēm skatīt nozīmju atdalīšanas lapu. Emīla Dārziņa iela ir iela Jūrmalā, Ķemeru apkaimē. Emīla Dārziņa ielas sākums sastāv no diviem posmiem. Pirmais posms sākas krustojumā ar Tukuma ielu, bet otrais posms sākas krustojumā ar Robežu ielu. Abi posmi saplūst pie Rucavas ielas. Emīla Dārziņa iela beidzas krustojumā ar Tūristu ielu. Kopējais ielas garums ir 1135 metri, tā ir klāta ar asfalta segumu. Emīla Dārziņa ielā satiksmes kustība lielākoties norit divās joslās; izņēmums ir atsevišķs posms no Robežu ielas līdz Rucavas ielai, kur satiksmes kustība notiek vienā joslā. Ielā ir savrupmāju un vasarnīcu apbūve.